**SMJERNICE ZA PRIPREMANJE BUDŽETA U OKVIRU POZIVA ZA DOSTAVLJANJE PRIJEDLOGA PROJEKATA ZA PODRŠKU IZ SREDSTAVA „DJEČIJE NEDJELJE“**

**BUDŽETSKE KATEGORIJE (jedinica, jedinična cijena i ukupno)**

Jedinica: mjerna jedinica kategorije, mijenja se u zavisnosti od kategorije. Ako su u pitanju troškovi koji nastaju na mjesečnoj osnovi plate ili kirija jedinica će biti mjesec; Ukoliko se radi o opremi jedinica će biti komad; kod konsultanata jedinica će biti dan ili paušal zavisno od načina na koji je dogovoreno izvršavanje zadataka kroz opis posla.

Cijena po jedinici : odnosi se na cijenu jedinice u KM (konvertibilnim markama)

Suma po jedinici : je cijena koštanja jedne kategorije, odnosno jedinična cijena pomnožena sa predviđenim brojem jedinica.

**BUDŽETSKA KATEGORIJA „ Administrativni troškovi“**

U navedenu budžetsku kategoriju **spadaju troškovi osoblja, kancelarijski i režijski troškovi.**

U troškove osoblja spadaju plate/ naknade: projektni koordinatori , računovođa/blagajnik, projektni asistent. Plate i honorari se u budžet upisuju u bruto iznosu. Svo angažovano osoblje treba imati validan ugovor u skladu sa zakonom.

U kancelarijske i režijske troškove spadaju: troškovi telefona, e-maila, fax, grijanje, struja, voda/smeće, kancelarijski materijal, stanarina, održavanje prostora (čišćenje), bankovni troškovi, poštarina. Svi računi trebaju glasiti na ime organizacije ili zakonskog vlasnika iznajmljenog prostora, a kojim imate sklopljen ugovor.

**BUDŽETSKA KATEGORIJA TROŠKOVI AKTIVNOSTI/PROJEKTNI TROŠKOVI**:

Predstavljaju sve osnovne (direktne) troškove projekta, svi neophodni troškovi koji su neophodni za uspješnu implementaciju projekta odnosno realizaciju projektne ideje.

U ove troškove spadaju: npr. nabavka materijala za održavanje radionica, publikacije, najam prostora za aktivnosti, štampani materijali, kampanje, organizovanje seminara/okruglih stolova, edukacija, honorari za trenere, terapeute, troškovi angažovanja stručnjaka ili osoblja koje je uključeno u direktno pružanje usluga, troškovi prevoza vezani za direktno pružanje usluga, i sl.)

**Napomena:** Plaćanja obavljati žiralno uz obaveznu dostavu računa i dokaza o žiralnoj uplati sredstava. Eventualna gotovinska plaćanja dozvoljena su samo u izuzetnim slučajevima i to u ukupnom iznosu za kompletan projekat do 100,00 KM kada je to neophodno zbog prirode aktivnosti (u narativnom izvještaju obavezno obrazložiti eventualnu potrebu gotovinskog plaćanja i obavezno priložiti nalog blagajne).